Familia lui Anghel Iordănescu a plecat joi în Franța, pentru a susține România la EURO 2016. Membrii familiei selecționerului susțin că se simt pregătiți, inclusiv la nivel spiritual.

Anghel Iordănescu va avea partea de susținerea familiei, la probabil ultimul turneu final din carieră. Valeria Iordănescu, soția selecționerului, spune că a urmat toți pașii pentru ca România să debuteze la EURO cu un rezultat bun.

„Știm exact ce avem de făcut. Știm drumul, știm de ce să ne ferim. Am fost la biserică, am dat acatiste, sperăm la un rezultat bun cu Franța”, a declarat Valeria Iordănescu, potrivit DigiSport.ro.

Valeria Iordănescu a plecat înspre Franța cu trei dintre cei patru copii ai săi: Alexandru, Andrei și Maria. Aceștia au declarat în glumă că îi vor împrospăta și colecția de iconițe a tatălui lor: „Tata a plecat cu jumătate dintre iconițe, cu cealaltă jumătate mergem noi acum. E primul European la care mergem, cu tata pe bancă”, a declarat unul dintre fiii lui Iordănescu